wannaphong/clean_thaiwikipedia huggingface dataset:
# ชเว ฮย็อน-อุก
ชเว ฮย็อน-อุก (เกิด 30 มกราคม พ.ศ. 2545) เป็นนักแสดงชาวเกาหลีใต้ ในปี ค.ศ. 2019 เขาเริ่มต้นอาชีพการแสดงโดยแสดงนำในเว็บดราม่าเรื่อง เรียล:ไทม์:เลิฟ บทบาทของเขาในละครโทรทัศน์ทางช่องเอสบีเอสเรื่อง แท็กซี่ไดรเวอร์ และ แร็กเก็ต บอยส์ ทำให้เขาได้รับรางวัลนักแสดงหน้าใหม่ยอดเยี่ยมจากงานประกาศรางวัลเอสบีเอสดราม่าอวอร์ดปี ค.ศ. 2021 เขาได้รับการยอมรับมากขึ้นในเรื่อง ยี่สิบห้า ยี่สิบเอ็ด ทางช่องทีวีเอ็น

 ผลงานการแสดง 
 ละครโทรทัศน์ 
 ปี  เรื่อง บทบาท สถานีโทรทัศน์ 
อ้างอิง2019Real:Time:Love Season 1มุน เย-ชาน2020Real:Time:Love Season 2มุน เย-ชาน	Pop Out Boy!โน เยจุนWeTVReal:Time:Love Season 3มุน เย-ชาน	Real:Time:Love Season 4มุน เย-ชาน	 2021 แท็กซี่แค้นชำระ พัก ซึง-แทเอสบีเอส     รับเชิญ; ตอน 3-4 แร็กเก็ต บอยส์ นา อู-ชันเอสบีเอส Jirisan อิม ช็อล-คย็อง วัยรุ่น tvNรับเชิญ; ตอน 62022ยี่สิบห้า ยี่สิบเอ็ดมุน จี-อุงทีวีเอ็น weak class hero1 / วีกฮีโรคลาส1อัน ซู-โฮWavve/IQIYI2023Twinkling watermelon/ทวิงกลิ้ง วอเท่อร์เมล่อนฮา อี-ชานทีวีเอ็นd.p.หน่วยล่าทหารหนีทัพ2เน็ตฟลิกซ์High Cookieซอ โฮ-ซู
# อู๋โจว
อู๋โจว (จ้วง: Vuzcouh) เป็นนครระดับจังหวัดที่ตั้งอยู่ทางตะวันออกของเขตปกครองตนเองกว่างซีจ้วง ซึ่งตั้งอยู่ทางตอนใต้ของประเทศจีน 

 ภูมิศาสตร์และภูมิอากาศ 
อู๋โจว ตั้งอยู่ในภาคตะวันออกของเขตปกครองตนเองกว่างซีจ้วง มีพรมแดนติดกับมณฑลกวางตุ้ง และเป็นที่บรรจบกันของแม่น้ำกุ้ยและแม่น้ำสุนซึ่งก่อตัวเป็นแม่น้ำซี โดยน้ำร้อยละ 85 ของทั้งหมดที่ไหลในกว่างซีไหลผ่านอู๋โจว 

มีพื้นที่ทั้งหมด 12,588 ตารางกิโลเมตร (4,860 ตารางไมล์) และตั้งอยู่บนเส้นทรอปิกออฟแคนเซอร์พอดี แม้มีละติจูดที่ค่อนไปทางเหนือ แต่อู๋โจวมีภูมิอากาศแบบอบอุ่นชื้นซึ่งมีสภาพคล้ายกึ่งเขตร้อนชื้นที่ได้รับอิทธิพลจากมรสุม (ตามระบบการแบ่งเขตภูมิอากาศแบบเคิพเพิน Cfa) โดยมีฤดูหนาวที่ไม่รุนแรงและช่วงสั้น ๆ และมีฤดูร้อนที่ยาวนานและร้อนชื้นมาก ฤดูหนาวจะเริ่มจากสภาพอากาศที่แห้งแต่ค่อย ๆ ชื้นและมีเมฆมากขึ้น ฤดูใบไม้ผลิโดยทั่วไปมีเมฆมากและมีฝนตกชุก ในขณะที่ฤดูร้อนมีฝนตกชุกและเป็นช่วงเวลาที่แดดจัดที่สุดของปี ฤดูใบไม้ร่วงมีแดดจัดและแห้ง อุณหภูมิเฉลี่ย 24 ชั่วโมงต่อเดือนอยู่ระหว่าง 12.2 °ซ (54.0 °ฟ) ในเดือนมกราคม ถึง 28.2 °ซ (82.8 °ฟ) ในเดือนกรกฎาคม และค่าเฉลี่ยรายปีคือ 21.24 °ซ (70.2 °ฟ) ปริมาณน้ำฝนรายปีสูงกว่า 1,450 มิลลิเมตร (57 นิ้ว) และตกหนักมาก (เฉลี่ยร้อยละ 47 ของพื้นที่) ตั้งแต่เดือนเมษายนถึงมิถุนายน ซึ่งเป็นช่วงที่เกิดฝนลูกพลัมและมักก่อให้เกิดความเสี่ยงต่อน้ำท่วม อู๋โจวได้รับแสงแดดเฉลี่ย 1,738 ชั่วโมงต่อปี 

 ข้อมูลประชากร 
จากสำมะโนจีนปี 2020 มีประชากรทั้งหมด 2,820,977 คน โดย 859,815 คนอาศัยอยู่ในพื้นที่ใจกลางเมือง ซึ่งประกอบด้วยเขตเมือง 3 เขต จำนวนประชากรเฉลี่ยต่อปีที่ลดลงในช่วงปี 2553-2563 อยู่ที่ร้อยละ -0.21

กลุ่มชาติพันธุ์ที่โดดเด่นในเมืองระดับจังหวัดคือ ชาวจีนฮั่น ตามด้วย จ้วง, เหยา และอื่น ๆ ด้วย อู๋โจวเป็นของภูมิภาควัฒนธรรมและภาษา กวางตุ้ง ดังนั้นคนส่วนใหญ่จึงพูดภาษากวางตุ้งสำเนียงอู๋โจว และใช้ภาษาจีนกลางอันเป็นผลมาจากนโยบายส่งเสริมภาษาจีนกลางของรัฐบาลกลาง

 การปกครอง 
อู๋โจวแบ่งเขตการปกครองเป็น 3 อำเภอ, 1 นครระดับอำเภอ และ 3 เขต

 แผนที่    ชื่อ ภาษาจีน พินอิน พื้นที่ (กม²) ประชากร (2010) ความหนาแน่น (/กม²) เขตฉางโจว  Chángzhōu Qū 378 160,000 423 เขตว่านซิ่ว  Wànxiù Qū 439 320,000 728 เขตหลงเหวย์  Lóngwéi Qū 971 270,000 278 นครเฉินซี  Cénxī Shì 2,783 920,000 330 อำเภอชางอู๋  Cāngwú Xiàn 2,784 360,000 129 อำเภอเถิง  Téng Xiàn 3,946 1,040,000 263 อำเภอเหมิงชาน  Méngshān Xiàn 1,279 220,000 166

 เขตเตี๋ยชาน (蝶山) ถูกยกเลิกไปในปี 2013
# กอลอมือยา
กอลอมือยา (; ;) เป็นนครในแคว้นอีวานอ-ฟรันกิวสก์ ทางภาคตะวันตกของประเทศยูเครน ตั้งอยู่ริมแม่น้ำปรุตในใจกลางภูมิภาคประวัติศาสตร์ปอกุจจา ประมาณกึ่งกลางระยะทางระหว่างอีวานอ-ฟรันกิวสก์กับแชร์นิวต์ซี กอลอมือยาเป็นศูนย์กลางการบริหารของเขตกอลอมือยาและเทศบาลนครกอลอมือยาซึ่งเป็นเทศบาลแห่งหนึ่งของยูเครน นครมีประชากร 61,140 คน (ประมาณการ ค.ศ. 2021)

กอลอมือยาเป็นเมืองชุมทางรถไฟ ศูนย์กลางอุตสาหกรรม (สิ่งทอ รองเท้า โรงงานโลหกรรม เครื่องจักร อุตสาหกรรมไม้และกระดาษ) และศูนย์กลางวัฒนธรรมของกลุ่มชาติพันธุ์ฮุตซุล กอลอมือยาเป็นเมืองที่มีประชากรมากที่สุดในแคว้นจนถึง ค.ศ. 1925
# แยนากีแยแว
แยนากีแยแว  หรือ เยนาคีเอโว  เป็นนครในแคว้นดอแนตสก์ ทางภาคตะวันออกของประเทศยูเครน ตั้งอยู่ริมแม่น้ำกรึนกา ห่างจากดอแนตสก์ (เมืองหลักของแคว้น) ประมาณ 60 กิโลเมตร (37 ไมล์) มีประชากร 77,053 คน (ประมาณการ ค.ศ. 2021)

แยนากีแยแวเป็นหนึ่งในศูนย์กลางการทำเหมืองถ่านหิน โลหกรรม การผลิตสารเคมี และอุตสาหกรรมการผลิตที่สำคัญในระดับภูมิภาค หนึ่งในโรงงานโลหกรรมที่เก่าแก่ที่สุดแห่งหนึ่งของยูเครนเปิดดำเนินงานในนครนี้

แยนากีแยแวก่อตั้งขึ้นใน ค.ศ. 1898 เมื่อนิคมคนงานหลายแห่งที่อยู่รอบโรงงานเหล็กและเหล็กกล้าในพื้นที่รวมกันเป็นนิคมเดียวซึ่งตั้งชื่อตามฟิโอดอร์ เยนาคีเอฟ นักอุตสาหกรรมและวิศวกรรถไฟ เหมืองถ่านหินแห่งแรกของนิคมมีอายุย้อนไปถึง ค.ศ. 1883 นิคมเริ่มจัดการปกครองแบบนครใน ค.ศ. 1925 เมื่อถึง ค.ศ. 1958 ชุมชนเมืองพร้อมทั้งโรงงานได้ขยายตัวอย่างมีนัยสำคัญและแซงหน้าหมู่บ้านรอบนอกซึ่งมีผู้กลับเข้าไปตั้งถิ่นฐานอีกครั้ง เนื่องจากปศุสัตว์ไม่สามารถอาศัยอยู่ได้ในแยนากีแยแวซึ่งมีมลพิษจากโรงเหล็กต่าง ๆ
# ตอกมัก
ตอกมัก  เป็นนครในเขตปอลอฮือ แคว้นซาปอริฌเฌีย ทางตอนใต้ของประเทศยูเครน ตั้งอยู่ริมแม่น้ำตอกมัชกาซึ่งเป็นลำน้ำสาขาของแม่น้ำตอกมัก แต่เดิมตอกมักเป็นศูนย์กลางการบริหารของเขตตอกมักก่อนที่เขตนี้จะถูกยุบรวมเข้ากับเขตปอลอฮือใน พ.ศ. 2563 นครนี้มีประชากรประมาณ 30,132 คน (ประมาณการ พ.ศ. 2564)
# มูกาแชวอ
มูกาแชวอ  เป็นนครในหุบเขาของแม่น้ำลาตอรึตเซียในแคว้นซาการ์ปัจจา ทางภาคตะวันตกของประเทศยูเครน นครนี้เป็นศูนย์กลางการบริหารของเขตมูกาแชวอ เมืองปลายทางรถไฟและเมืองจุดตัดทางหลวง และมีอุตสาหกรรมเบียร์ ไวน์ ยาสูบ อาหาร สิ่งทอ ไม้ และเครื่องเรือน นอกจากนี้ยังเป็นที่ตั้งของฐานทัพอากาศและสถานีเรดาร์ในยุคสงครามเย็น

มูกาแชวอตั้งอยู่ใกล้ชายแดนของประเทศเพื่อนบ้าน 4 ประเทศ ได้แก่ โปแลนด์ สโลวาเกีย ฮังการี และโรมาเนีย ในปัจจุบันมีประชากร 85,903 คน (ประมาณการ ค.ศ. 2021) นครนี้เป็นฐานที่มั่นดั้งเดิมของภาษารูซึน มีรายงานอย่างเป็นทางการว่าประชากรของนครร้อยละ 77.1 เป็นชาวยูเครนUkraine Census  นอกจากนี้ยังมีชนกลุ่มน้อยที่สำคัญอย่างชาวรัสเซีย (ร้อยละ 9.0) ชาวฮังการี (ร้อยละ 8.5) ชาวเยอรมัน (ร้อยละ 1.9) และชาวโรมาเนีย (ร้อยละ 1.4)

ก่อนสงครามโลกครั้งที่ 2 และฮอโลคอสต์ มูกาแชวอเป็นนครของชาวยิวเป็นหลัก โดยมีประชากรครึ่งหนึ่งเป็นชาวยิว ส่วนประชากรที่เหลือเป็นชาวรัสเซีย ชาวฮังการี ชาวสโลวัก และชนกลุ่มน้อยอื่น ๆ นครนี้เคยเป็นส่วนหนึ่งของฮังการีและเชโกสโลวาเกีย ก่อนจะถูกรวมเข้ากับสาธารณรัฐสังคมนิยมโซเวียตยูเครนหลังสงครามโลกครั้งที่ 2
# สลอวิยันสก์
สลอวิยันสก์ (,), สลัฟยันสค์ (,) หรือ สลาเวียนสค์ (,) เป็นนครในแคว้นดอแนตสก์ ทางภาคตะวันออกของประเทศยูเครน นครได้รับการก่อตั้งเมื่อ ค.ศ. 1676 และเป็นหนึ่งในจุดสนใจในช่วงแรกของความขัดแย้งนิยมรัสเซียในยูเครน ค.ศ. 2014 เนื่องจากเป็นเมืองแรกที่ถูกกองกำลังทหารที่ได้รับการสนับสนุนจากรัสเซียเข้ายึดครอง แต่กองกำลังยูเครนยึดนครกลับมาได้ในเดือนกรกฎาคม ค.ศ. 2014 นครมีประชากร 106,972 คน (ประมาณการ ค.ศ. 2021)
# แกลวัญ
แกลวัญ  เป็นนิคมประเภทเมืองในเขตริวแน แคว้นริวแน ทางภาคตะวันตกของประเทศยูเครน จากสำมะโน ค.ศ. 2001 นิคมนี้มีประชากร 7,470 คน และจากการประมาณการใน ค.ศ. 2021 นิคมนี้มีประชากร 7,650 คน

แกลวัญมีซากปรักหักพังของป้อมปราสาทแกลวัญซึ่งเริ่มก่อสร้างใน ค.ศ. 1475 และแล้วเสร็จใน ค.ศ. 1561 นิคมนี้ยังเป็นที่ตั้งของโบสถ์แม่พระรับสารซึ่งมีหอระฆังอายุย้อนไปถึง ค.ศ. 1630 และโบสถ์พระคริสตสมภพซึ่งสร้างขึ้นใน ค.ศ. 1777 นอกจากนี้ยังมีสถานีรถไฟแกลวัญซึ่งเชื่อมระหว่างนิคมนี้กับนครริวแน (เมืองหลักของแคว้น) และนครกีแวร์ตซี เช่นเดียวกับโรงงานไม้และโรงงานแปรรูปอาหาร ทางรถไฟอุตสาหกรรมที่ปกคลุมด้วยต้นไม้ซึ่งกลายเป็นสถานที่ท่องเที่ยวที่มีชื่อเสียงสำหรับคู่รักและเป็นที่รู้จักกันในชื่อ "อุโมงค์แห่งความรัก"  ก็ตั้งอยู่ใกล้กับแกลวัญMurano, Grace."10 Most Fascinating Tunnels" Oddee, 25 June 2012. Retrieved: 23 August 2012."Tunnel of love"  Tourism On The Edge, 8 August 2012. Retrieved: 23 August 2012.
# กรามาตอสก์
กรามาตอสก์ (,) เป็นนครและศูนย์กลางการบริหารของเขตกรามาตอสก์ทางตอนเหนือของแคว้นดอแนตสก์ ทางภาคตะวันออกของประเทศยูเครน ก่อน ค.ศ. 2020 กรามาตอสก์จัดการปกครองในรูปแบบนครสำคัญระดับแคว้น และตั้งแต่วันที่ 11 ตุลาคม ค.ศ. 2014 ได้เป็นที่ตั้งชั่วคราวของหน่วยงานบริหารแคว้นดอแนตสก์หลังเกิดเหตุการณ์ต่าง ๆ ที่เกี่ยวข้องกับสงครามในดอนบัส นครมีประชากร 150,084 คน (ประมาณการ ค.ศ. 2021)

กรามาตอสก์ตั้งอยู่ริมฝั่งแม่น้ำกาแซนึยตอแรตส์ซึ่งเป็นลำน้ำสาขาฝั่งขวาของแม่น้ำซีแวร์สกึยดอแนตส์ เป็นศูนย์กลางวิศวกรรมอุตสาหการและวิศวกรรมเครื่องกลที่สำคัญแห่งหนึ่งในยูเครน ในช่วงเวลาต่าง ๆ กรามาตอสก์เป็นที่พำนักของผู้มีชื่อเสียงหลายคน รวมถึงแลออนิด บือกอว์ นักแสดง, อีโอซิฟ คอบซอน นักร้อง และรุสลัน ปอนอมารอว์ หนึ่งในบุคคลที่มีอายุน้อยที่สุดที่เป็นผู้ชนะการแข่งขันหมากรุกโลกของสหพันธ์หมากรุกระหว่างประเทศ
# ร็อก (แก้ความกำกวม)
ร็อก หรือ ร็อค  สามารถหมายถึง
 หิน
 ร็อก - แนวเพลง
 ร็อก (ชื่อ) - ชื่อต้นของบุคคล

 สถานที่ 
 เกาะกอร์เรฮีดอร์
 จาเมกา
 นีวเว

 ตัวละครในบันเทิงคดี 
 ร็อค ลี - ตัวละครจากเรื่องนินจาคาถาโอ้โฮเฮะ
 ร็อค ฮาวเวิร์ด - ตัวละครในเกมต่อสู้ของเอสเอ็นเค
 ร็อคแมน (ตัวละคร) - ตัวละครจากเกมชุดร็อคแมน
 ร็อคส์ ดี. ซีเบค - ตัวละครจากเรื่องวันพีซ
 กลุ่มโจรสลัดร็อคส์ - กลุ่มโจรสลัดจากเรื่องวันพีซ
# แอดิเลด (แก้ความกำกวม)
แอดิเลด (Adelaide) อาจจะหมายถึง

สถานที่
 แอดิเลด: รัฐเซาท์ออสเตรเลีย ประเทศออสเตรเลีย
 แอดิเลด: รัฐจอร์เจีย ประเทศสหรัฐอเมริกา

ชื่อคน
 อาเดิลไฮท์แห่งซัคเซิน-ไมนิงเงิน: พระมเหสีในพระเจ้าวิลเลียมที่ 4 แห่งสหราชอาณาจักร
 เจ้าหญิงอเดเลดแห่งโลเวนสไตน์-เวิร์ทเฮล์ม-โรเซนเบิร์ก: พระมเหสีในพระเจ้ามิเกลแห่งโปรตุเกส

ลักษณะทางภูมิศาสตร์

ชื่อตัวละคร
 อาดิเลด (Adelaide) - ตัวละครจากเรื่องอีกด้านของกำแพงสวน
 อาดิเลด บรูเบเกอร์ (Adelaide Brubaker) - ตัวละครจากเรื่องDiff'rent Strokes
 อาดิเลด บรูก (Adelaide Brooke) - ตัวละครจากเรื่องดอกเตอร์ฮู
 อาดิเลด ชาง (Adelaide Chang) - ตัวละครจากเรื่องเดอะลาวด์เฮาส์และเดอะคาซากรานเด้ส์
 มาดามแอดิเลด บอนฟามิลล์ (Madame Adelaide Bonfamille) - ตัวละครจากเรื่องแมวเหมียวพเนจร
 อาเดลไฮด์ (Adelheid) - ตัวละครจากเรื่องไฮดี้ (นวนิยาย)
# ไคลด์
ไคลด์ (Clyde) อาจจะหมายถึง

บุคคล
 ไคลด์ (ชื่อ) - ชื่อต้นของบุคคล
 ไคลด์ (นามสกุล) - นามสกุลของบุคคล

ชื่อคน
 ไคลด์ แชมเปียน บาร์โรว์ - บุคคลนอกกฎหมายและโจรชิงทรัพย์ชาวอเมริกัน

สถานที่

ตัวละครในบันเทิงคดี
 ไคลด์ โดโนแวน (Clyde Donovan) - ตัวละครจากเรื่องเซาท์พาร์ก
 ไคลด์ (Clyde) - ตัวละครจากเรื่องทอมแอนด์เจอร์รี่คิดส์
 ไคลด์ แมคไบรด์ (Clyde McBride) - ตัวละครจากเรื่องเดอะลาวด์เฮาส์
# การปฏิวัติของสาวน้อยหนอนหนังสือ
การปฏิวัติของสาวน้อยหนอนหนังสือ  หรือ หนอนหนังสือยึดอำนาจ เป็นไลต์โนเวลญี่ปุ่นแนวจินตนิมิต เขียนโดยมิยะ คาซูกิ และวาดภาพประกอบโดยยู ชีนะ เผยแพร่ออนไลน์ระหว่างเดือนกันยายน พ.ศ. 2556 ถึงมีนาคม พ.ศ. 2560 ทางเว็บไซต์เผยแพร่นิยายโดยผู้ใช้ โชเซ็ตสึกะ นิ นาโร ภายหลังได้รับลิขสิทธิ์ตีพิมพ์โดยสำนักพิมพ์ TO Books ตั้งแต่เดือนมกราคม พ.ศ. 2558 ปัจจุบันวางจำหน่ายถึงเล่มที่ 27

มังงะดัดแปลงภาคแรก วาดภาพโดยซูซูกะ เผยแพร่ออนไลน์ผ่านเว็บไซต์ Niconico Seiga ระหว่างเดือนตุลาคม พ.ศ. 2558 ถึงกรกฎาคม พ.ศ. 2561 ได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) 7 เล่มโดยสำนักพิมพ์ TO Books ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์ ซีรีส์อนิเมะดัดแปลงสร้างโดยสตูดิโอ อาจิอาโดแอนิเมชันเวิกส์ ออกอากาศฤดูกาลที่หนึ่งตั้งแต่เดือนตุลาคมถึงธันวาคม พ.ศ. 2562 ฤดูกาลที่สองออกอากาศตั้งแต่เดือนเมษายนถึงมิถุนายน พ.ศ. 2563 โอวีเอสองภาคเผยแพร่ในวันที่ 10 มีนาคม พ.ศ. 2563 ฤดูกาลที่สามออกอากาศตั้งแต่เดือนเมษายนถึงมิถุนายน พ.ศ. 2565 ฤดูกาลที่สี่จะสร้างโดยวิตสตูดิโอ มีกำหนดออกอากาศในปี พ.ศ. 2569

 ตัวละคร
# เอดา แอร์แดม
เอดา แอร์แดม ดึนดาร์ (เกิดเมื่อวันที่ 22 มิถุนายน ค.ศ. 1987) เป็นนักกีฬาวอลเลย์บอลชาวตุรกี ปัจจุบันเล่นให้กับสโมสรวอลเลย์บอลเฟแนร์บาห์แช อิสตันบูล และเป็นกัปตันของวอลเลย์บอลหญิงทีมชาติตุรกี
# วัดท่ามะปราง (จังหวัดพิษณุโลก)
วัดท่ามะปราง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำน่านในตำบลในเมือง อำเภอเมืองพิษณุโลก จังหวัดพิษณุโลก

วัดท่ามะปรางอาจจะกร่อนมาจาก "ท่าพระปรางค์" จากจารึกหรือการเขียนชื่อวัดลงในภาชนะหรือของใช้ เช่น โอ่งดินเผาสีแดงที่สมบูรณ์จารึกชื่อบนขอบโอ่ง ว่า "…ปี พ.ศ. 2496 วัดท่าพระปรางค์" อีกทั้งป้ายไม้สักทองก็แกะสลักว่าชื่อวัดท่าพระปรางค์ รวมถึงวัดพระปรางค์โบราณที่อยู่คู่มาแต่ดั้งเดิม 

วัดน่าจะสร้างในสมัยสุโขทัย บริเวณอุโบสถ์เดิมน่าจะมีความเก่าสมัยสุโขทัยตอนปลาย มีการขุดใต้อุโบสถ พบอิฐครึ่งวงกลมหนา 3 นิ้ว กว้าง 14 นิ้ว น่าจะเป็นอิฐของเสายุคเดิมและบริเวณกำแพงแก้วพบกระเบื้องเคลือบที่มีการเคลือบที่ไม่เหมือน สมัยสุโขทัยน่าจะเก่ากว่า อย่างไรก็ดีจากข้อมูลของสำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 2120 ได้รับพระราชทานวิสุงคามสีมาเมื่อวันที่ 15 มกราคม พ.ศ. 2513

อาคารและเสนาสนะที่สำคัญ ได้แก่ พระปรางค์ขนาดย่อมคล้ายวัดพระศรีรัตนมหาธาตุ ประดับกระเบื้องเบญจรงค์และได้บรรจุพระบรมสารีริกธาตุจากวัดบวรนิเวศวิหาร อุโบสถสร้างหลังใหม่สร้างเมื่อ พ.ศ. 2512 โดยสร้างทับอุโบสถหลังเก่า ในบริเวณวัดยังมีใบเสมาและซากศิลาแลงโดยทั่วไป อาคารอนุสรณ์ 72 ปี เจดีย์เก่า ศาลาการเปรียญ อาคารผลิตเครื่องเบญจรงค์และในบริเวณวัดเป็นที่ตั้งของโรงเรียนเทศบาล 3 วัดท่ามะปราง
# โชเซ็ตสึกะ นิ นาโร
โชเซ็ตสึกะ นิ นาโร  เป็นเว็บไซต์เผยแพร่นิยายสร้างโดยผู้ใช้ของญี่ปุ่น ก่อตั้งโดยยูซูเกะ อูเมซากิ  เปิดตัวเมื่อวันที่ 2 เมษายน พ.ศ. 2547 ผู้ใช้สามารถอัปโหลดนิยายของตนเองได้โดยไม่เสียค่าใช้จ่าย และนิยายสามารถอ่านได้โดยไม่เสียค่าใช้จ่าย ในเดือนพฤษภาคม พ.ศ. 2564 เว็บไซต์ที่มีนิยายเผยแพร่มากกว่า  800,000 เรื่อง มีผู้ใช้ลงทะเบียนมากกว่า 2,000,000 ชื่อ และมียอดเข้าชมเว็บไซต์มากกว่าหนึ่งพันล้านครั้งต่อเดือนhttps://syosetu.com/

นวนิยายมากกว่าหนึ่งร้อยเรื่องที่อัปโหลดในเว็บไซต์ได้รับลิขสิทธิ์ตีพิมพ์เป็นหนังสือโดยสำนักพิมพ์ต่าง ๆ เช่น เรื่องล็อกฮอไรซอน เผยแพร่ตั้งแต่ปี พ.ศ. 2553 ก่อนจะได้ลิขสิทธิ์ตีพิมพ์โดยสำนักพิมพ์ Enterbrain ในปี พ.ศ. 2554 และเรื่องพี่น้องปริศนาโรงเรียนมหาเวท เผยแพร่ระหว่างปี พ.ศ. 2551 ถึง พ.ศ. 2554 ก่อนจะได้ลิขสิทธิ์ตีพิมพ์โดยสำนักพิมพ์แอสกีมีเดียเวิร์กส

หนังสือไลต์โนเวลในเครือ Monster Bunko ของสำนักพิมพ์ฟูตาบาชะ ก่อตั้งขึ้นเมื่อวันที่ 30 กรกฎาคม พ.ศ. 2557 เป็นเครือหนังสือซึ่งจัดพิมพ์เฉพาะซีรีส์ที่มีมาจากเว็บไซต์โชเซ็ตสิกะ นิ นาโร เท่านั้น
# รายชื่อเกาะของประเทศรัสเซีย
รายชื่อเกาะของสหพันธรัฐรัสเซีย ประกอบด้วยเกาะทั้งหมดในประเทศรัสเซียซึ่งมีพื้นที่มากกว่า 3,000 ตารางกิโลเมตร (1,158 ตารางไมล์) และเกาะเล็กเกาะน้อยที่สำคัญบางเกาะ

thumb|เกาะแอตลาซอฟ จากอวกาศ, กันยายน ค.ศ.1992
thumb|แนวชายฝั่งของเกาะKunashir: ถ่ายโดยดมีตรี เมดเวเดฟ ประธานาธิบดีรัสเซีย ในเดือนพฤศจิกายน ค.ศ. 2010
thumb|Shamanka  หินศักดิ์สิทธิ์ใน ลัทธิชามาน และหนึ่งใน 9 สถานที่ศักดิ์สิทธิ์ที่สุดในเอเชียบนชายฝั่งตะวันตกของออลคอน

 เกาะอเล็กซานเดอร์, ฟรานซ์โจเซฟแลนด์
 เกาะแอตลาซอฟ หมู่เกาะคูริล
 เกาะอายอน
 เกาะเบลคอฟสกี หมู่เกาะนิวไซบีเรีย
 เกาะเบลีในทะเลคารา
 เกาะเบนเน็ตต์, หมู่เกาะเดอลอง
 บิ๊กไดโอเมด (เกาะรัทมานอฟ)
 เกาะโบลอตนี่, แม่น้ำมอสควา, เมืองมอสโก
 เกาะบอลเชวิค เซเวียร์นายาเซมเลีย
 บอลชอย ลีคอฟสกี
 เกาะบอลชอย ชานตาร์ หมู่เกาะชานตาร์
 หมู่เกาะเดอลอง, หมู่เกาะนิวไซบีเรีย
 เกาะดิกสันในทะเลคารา
 จอร์จา, ฟรานซ์โจเซฟแลนด์
 เกาะเกรแฮมเบลล์, ฟรานซ์โจเซฟแลนด์
 เกาะเฮนเรียตตา, หมู่เกาะเดอลอง
 เกาะเฮรัลด์
 เกาะไอโอนี ทะเลโอค็อตสค์
 อิทูรุป (เอโทโรฟุ), หมู่เกาะคูริล, อ้างสิทธิ์โดยญี่ปุ่น
 เกาะจีนเน็ต, หมู่เกาะเดอลอง
 โกลกูเยฟ
 คอมโซโมเล็ต, เซเวียร์นายาเซมเลีย
 เกาะโคเทลนี, หมู่เกาะนิวไซบีเรีย
 คุนาชิร์, หมู่เกาะคูริล
 เกาะลิซี่ อ่าวนาคอดก้า
 เกาะมาลีเตมีร์
 เกาะเมจดูชาร์สกี้, โนวายาเซมลยา
 โนวา ไซบีเรีย, หมู่เกาะนิวไซบีเรีย
 โนวายาเซมลยา
 อ็อคเทียบสคอย เรฟโวลยุตซี, เซเวียร์นายาเซมเลีย
 โอลคอน ทะเลสาบไบคาล
 โอเนโคตัน, หมู่เกาะคูริล
 รูดอลฟา, ฟรานซ์โจเซฟแลนด์
 ปารามูชีร์, หมู่เกาะคูริล
 เกาะไพโอเนียร์ เซเวียร์นายาเซมเลีย
 เกาะโปปอฟ กลุ่มเกาะอูแฌนี
 เกาะปูยาติน
 เกาะเรเนเก้ กลุ่มเกาะอูแฌนี
 เกาะรุสกี้ กลุ่มเกาะอูแฌนี
 เกาะรุสกี้ กลุ่มเกาะนอร์เดนสกีโอลด์
 เกาะซาฮาลิน
 เกาะแซลม์, ฟรานซ์โจเซฟแลนด์
 เกาะชมิดท์, เซเวียร์นายาเซมเลีย
 เกาะเซเวอร์นี, โนวายาเซมลยา
 ชิอาชโกตัน, หมู่เกาะคูริล
 ชุมชู, หมู่เกาะคูริล
 ซิมูชีร์, หมู่เกาะคูริล
 โซโลเวตสกีเย
 เกาะเตมีร์
 เกาะยูชดิเนนิยา ขอบด้านเหนือของทะเลคารา
 อุรุป, หมู่เกาะคูริล
 เกาะอูชาคอฟ ขอบด้านเหนือของทะเลคารา
 หมู่เกาะอุชคาน ทะเลสาบไบคาล
 เกาะวาซิลีเยฟสกี, เซนต์ปีเตอส์เบิร์ก
 วากาช
 วิลเชก้า, ฟรานซ์โจเซฟแลนด์
 เกาะวิเซ่ ขอบด้านเหนือของทะเลคารา
 เกาะแรงเกล (วรานเกลยา)
 เกาะยาย่า
 เกาะยูนอสติ แม่น้ำอังการาในเมืองอีร์คุตสค์
 เกาะยูจนีย์, โนวายาเซมลยา
 เกาะโซคอฟ, หมู่เกาะเดอลอง

 แหล่งข้อมูลอื่น
# วัดบางพยอม
วัดบางพยอม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวรอ อำเภอเมืองพิษณุโลก จังหวัดพิษณุโลก

เดิมวัดบางพยอมเป็นสำนักสงฆ์ มีการย้ายตำแหน่งวัดมาเรื่อยจนถึงสมัยปัจจุบันมาแล้ว 4 ครั้ง ครั้งแรกได้ทำการก่อตั้งในพื้นที่ดินทางทิศทางเหนือของพื้นวัดปัจจุบันนี้มีระยะห่างจากวัดปัจจุบันนี้ประมาณ 600 เมตร อยู่ที่ตั้งนี้ประมาณ 2–3 ปี เพราะมีความกันดารและอยู่ในป่าดง ย้ายครั้งต่อมา ได้ย้ายจากสถานที่ครั้งแรกแล้วมาจัดตั้งตรงสถานที่ หลังวิหารหลวงพ่อดำ แต่ก็ย้ายไปด้วนเหตุผลเดียวกับการย้ายครั้งแรก ส่วนการย้ายครั้งที่สาม เป็นการหลีกภัยธรรมชาติ และสัตว์ที่รบกวนตลอดมา และย้ายมาอยู่ใกล้แม่น้ำน่าน สะดวกแก่การใช้น้ำได้ตลอดปี รวมถึงการคมนาคม ประกอบกับ ท่านขุนยศ นามสกุลท่านไม่ทราบ ได้ยกที่ดินให้ สร้างวัดราว พ.ศ. 2434 โดยมีสมภารเจ้าอาวาสชื่อหลวงพ่อเอี่ยม ไม่ทราบฉายาและนามสกุล

ในสมัยหลวงพ่อชื่น แก่นเพิ่ม เป็นเจ้าอาวาส ได้สร้างอุโบสถขึ้นและได้สร้างเสร็จเมื่อ ร.ศ. 124 ตรงกับ พ.ศ. 2444 สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2474 ต่อมาในสมัยหลวงพ่อพิศาล บุญโชติ ท่านได้พัฒนาวัดดังที่เห็นในปัจจุบัน มีการสร้างโรงเรียนประถมศึกษาที่ตั้งอยู่ในเขตของวัด ได้จัดการและดำเนินการสร้างถนนสายริมแม่น้ำน่านผ่านหน้าบ้านหมู่บ้านบางพะยอมเป็นดินกว้าง 4 เมตร สร้างกุฏิใหม่ สร้างหอสวดมนต์ขึ้นแทนหลังเก่าที่ชำรุดใช้ประกอบทางพระศาสนาไม่ได้ สร้างวิหารหลวงพ่อดำและศาลาการเปรียญ วัดได้รับพระราชทานวิสุงคามสีมาเมื่อวันที่ 4 กันยายน พ.ศ. 2534

รายนามเจ้าอาวาส
 หลวงพ่อเอี่ยม
 พระชื่น แก่นเพิ่ม
 หลวงพ่อต่วน
 พระครูพิศาลบุญโชติ
 พระครูอนุวัตรวรธรรม
# เฟรดดี สโตรมา
เฟรเดอริก วิลเฮล์ม ซี.เจ. เชอสตรอม (;เกิด 8 มกราคม พ.ศ. 2530) เป็นที่รู้จักในชื่อ เฟรดดี สโตรมา เป็นนักแสดงและนายแบบชาวอังกฤษ มีชื่อเสียงจากผลงานการแสดงในบทบาทต่าง ๆ รวมถึง คอร์แมค แมคแลกเจน ในภาพยนตร์ชุดแฮร์รี่ พอตเตอร์; อดัม ครอมเวลล์ จากซีรีส์ไลฟ์ไทม์เรื่อง อันเรียล; บริต เวย์เนอร์ ในเรื่อง 13 ชั่วโมง: ทหารลับแห่งเบงกาซีน (2016); เอช.จี. เวลส์ ในซีรีส์เอบีซีเรื่อง ไทมือาฟเตอร์ไทม์; และ เอเดรียน เชส/วิจิลแลนต์ในซีรีส์จักรวาลขยายดีซีเรื่อง พีชเมกเกอร์

 ผลงานเพลง 
 ปี เพลง อัลบั้ม 2011"Knockin" นางสาวซินเดอเรลล่า"Possibilities" อะซินเดอเรลล่าสตอรี่: วันซ์อัพออนอะซอง
# วัดลาดน้ำเค็ม
วัดลาดน้ำเค็ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำบางปะกง ในตำบลบางซ่อน อำเภอบ้านโพธิ์ จังหวัดฉะเชิงเทรา การเดินทางมายังวัดจากถนนสายบางปะกง-ฉะเชิงเทรา (314) เลี้ยวขวาแยกบ้านโพธิ์ ตรงไปข้ามสะพานข้ามแม่น้ำบางปะกง ผ่านหน้าวัดสนามจันทร์ เมื่อถึงโรงเรียนวิทยาราฎร์รังสรรค์ แล้วเลี้ยวขวาเข้าซอยไปทางสถานีตำรวจภูธรบ้านโพธิ์ ตรงตามเส้นทางไปประมาณ 5.5 กิโลเมตร

วัดลาดน้ำเค็ม เดิมมีชื่อว่า วัดคลองต้นหมัน อยู่ใกล้กับวัดบ้านโพธิ์ ถิ่นบ้านเรียกว่า "บ้านต้นหมัน" น่าจะมีป่าต้นหมันอยู่แต่เดิม ต้นหมันเป็นไม้เนื้อแข็งสำหรับใช้ต่อเรือ ในสมัยอยุธยาต้นหมันถือเป็นไม้มงคลประเภทหนึ่ง วัดได้รับพระราชทานวิสุงคามสีมาเมื่อ พ.ศ. 2492

วัดมี โครงการลานบุญ ลานปัญญาประจำศาสนสถานวัดลาดน้ำเค็ม จัดตั้งขึ้นเมื่อ พ.ศ. 2553 โดยมีการใช้บริเวณพื้นที่ของวัด ให้เป็นสถานที่ เป็นลานวัฒนธรรม ในการจัดกิจกรรมทางด้านศาสนา ศิลปะวัฒนธรรม ประเพณี การละเล่น การถ่ายทอดภูมิปัญญา วิถีชีวิต ของท้องถิ่น กิจกรรมการส่งเสริมอาชีพของคนในชุมชน
# เจมี มาร์โกลิน
เจมี มาร์โกลิน (, 10 ธันวาคม 2001) เป็นนักเคลื่อนไหวเพื่อปกป้องสภาพภูมิอากาศชาวอเมริกัน และดำรงตำแหน่งผู้อำนวยการร่วมของ Zero Hour  มาร์โกลิน บอกว่าเธอเป็นเลสเบี้ยนและพูดอย่างเปิดเผยเกี่ยวกับประสบการณ์ของเธอในฐานะบุคคล LGBT เธอเขียนให้กับสื่อต่างๆ เช่น CNN และ Huffington Post 

 ชีวิตในวัยเด็ก 
มาร์โกลินเข้าเรียนที่ Holy Names Academy 

 การเคลื่อนไหว 
ในปี 2017 เมื่ออายุได้ 15 ปี มาร์โกลินได้ก่อตั้งองค์กร Zero Hour ซึ่งเป็นองค์กรดำเนินการด้านสภาพอากาศสำหรับเยาวชนร่วมกับ Nadia Nazar  Zanagee Artis และนักเคลื่อนไหวเยาวชนคนอื่นๆ เธอดำรงตำแหน่งผู้อำนวยการร่วมขององค์กรจนถึงเดือนกันยายน 2020 เมื่อเธอก้าวลงจากตำแหน่ง เธอถูกแทนที่โดยเพื่อนผู้ก่อตั้งและนักกิจกรรมเยาวชน Madelaine Tew   มาร์โกลินร่วมก่อตั้ง Zero Hour หลังจากที่เธอเห็น พายุเฮอริเคนมารีอา ในเปอร์โตริโก  และประสบการณ์ส่วนตัวของเธอระหว่าง ไฟป่าวอชิงตันปี 2017 

งานเขียนของเธอเกี่ยวกับการเปลี่ยนแปลงสภาพภูมิอากาศได้ปรากฏในสื่อสิ่งพิมพ์หลายฉบับ เช่น HuffPost, Teen Ink และ CNN เธอเป็นส่วนหนึ่งของ Teen Vogue 's 21 Under 21 class of 2018  ในปี 2018 เธอยังได้รับเลือกให้เป็นหนึ่งใน 25 ผู้หญิงเปลี่ยนโลก ของ นิตยสารพีเพิล  

เธอได้รับชื่อเสียงอื้อฉาวในฐานะโจทก์ในคดี Aji P. v. Washington ฟ้อง รัฐวอชิงตัน ฐานไม่ดำเนินการใด ๆ ต่อการเปลี่ยนแปลงสภาพภูมิอากาศบนพื้นฐานของสภาพภูมิอากาศที่มั่นคงเป็น สิทธิมนุษยชน   

ในเดือนกันยายน 2018 มาร์โกลินเป็นส่วนหนึ่งของกลุ่มเยาวชนที่ฟ้องผู้ว่าการ Jay Inslee และ  รัฐวอชิงตัน เกี่ยวกับการปล่อยแก๊สเรือนกระจกในรัฐ คดีนี้ถูกยกฟ้องโดยผู้พิพากษา หัวหน้าศาลของคิงเคาน์ตี้ ซึ่งวินิจฉัยว่าคดีนี้เป็นคดีการเมืองที่ผู้ว่าการและสภานิติบัญญัติต้องแก้ไข นับตั้งแต่นั้นมาศาลอุทธรณ์ของวอชิงตันได้ยื่นอุทธรณ์แล้ว 

ในเดือนกันยายน 2019 เธอถูกขอให้เป็นพยานในคณะกรรมการที่ชื่อว่า "Voices Leading the Next Generation on the Global Climate Crisis" ร่วมกับ เกรียตา ทืนแบร์ย สำหรับ สภาผู้แทนราษฎรสหรัฐ 

 ชีวิตส่วนตัว 
มาร์โกลินเป็นชาวยิวและชาวลาติน เธอเป็นเควียร์เปิดเผย  

 รางวัลและเกียรติยศ 
มาร์โกลินได้รับรางวัล เอ็มทีวียุโรปมิวสิกอะวอดส์ Generation Change ในปี 2019 

 บรรณานุกรม 

 Youth to Power: Your Voice and How to Use It (Hachette Books, 2020)
# ซ่านเสน่หา
ซ่านเสน่หา (อังกฤษ: Tie me (k)not) เป็นละครโทรทัศน์ไทย แนวโมเดิร์นดราม่า ผลิตโดย บริษัท เวลาดี 2020 จำกัด บทประพันธ์โดย มัญชุดา บทโทรทัศน์โดย ศัลยา กำกับการแสดงโดย ณัฏฐ์กรณ์ สุทธาวาส นำแสดงโดย ชาลิดา วิจิตรวงศ์ทอง , พงศกร เมตตาริกานนท์ , ชนกสุดา รักษนาเวศ , สุริยนต์ อรุณวัฒนกูล, มาวิน ทวีผล ออกอากาศวันจันทร์ - วันอังคาร เวลา 20.35 - 22.30 น. ทางช่อง 3 เอชดี กด 33

 งานสร้าง 
ละครเรื่อง ซ่านเสน่หา ได้จัดงานบวงสรวงเมื่อวันอาทิตย์ที่ 22 พฤศจิกายน พ.ศ. 2563 ที่ สตูดิโอช่อง 3 หนองแขมผู้จัด‘ตู่’นำทีมนักแสดงบวงสรวง‘ซ่านเสน่หา’ ‘เต้ย-มินต์’ดราม่าข้น-‘พลอย’ลงจอรอบ12ปี

 นักแสดง 
 ละครโทรทัศน์ พ.ศ. 2565 ตัวละคร  นักแสดงหลักลลิตา รวีทรัพย์เจริญกุล/วัชราเกียรติกำจร (หลิน)ชาลิดา วิจิตรวงศ์ทองหมื่นไมล์พงศกร เมตตาริกานนท์แก้วชนกสุดา รักษนาเวศอ.กษม วัชราเกียรติกำจร (เฮียต้า)สุริยนต์ อรุณวัฒนกูล ตัวละคร  นักแสดงสมทบก้องเกียรติ วัชราเกียรติกำจรมนตรี เจนอักษรมุกดาทาริกา ธิดาทิตย์กวินรอง เค้ามูลคดีลัดดาขวัญฤดี กลมกล่อมกิมเน้ยไปรมา รัชตะการันต์ตระการ พันธุมเลิศรุจีคมชาญ รวีทรัพย์เจริญกุล (เฮียเคี้ยง)มาวิน ทวีผลรุตระวี เนตรนวพร (รุต)ชิดจันทร์ ห่งลภิศ วัชราเกียรติกำจร (หลิว)ปฤสยา เจริญเนติศาสตร์ต้องธนัท วณัฐพงศ์เทียนเทียนกัญญาภัค พงษ์ศักดิ์

เพลงประกอบละคร
 พ.ศ. 2565
 เพลง เจ็บจนพอหรือยัง ร้องโดย Karn The Parkinson
 เพลง รอได้ไหม ร้องโดย แนน วาทิยา
 เพลง สวัสดีที่แวะมา ร้องโดย เอิ๊ต ภัทรวี
# คิม จุน-โฮ
คิม จุน-โฮ (เกิด 26 พฤษภาคม พ.ศ. 2537) เป็นนักกีฬาฟันดาบมือขวาชาวเกาหลีใต้ เป็นแชมป์เอเชีย 3 สมัย แชมป์โลก ประเภททีม 3 สมัย และเหรียญทองโอลิมปิก ประเภททีม ในปี ค.ศ. 2021

 ชีวิตในวัยเด็ก 
คิมเคยเป็นนักฟุตบอลในโรงเรียนประถมและได้รับการแนะนำให้รู้จักกับกีฬาฟันดาบในโรงเรียนมัธยมศึกษาตอนต้น เขาลงทะเบียนเรียนที่มหาวิทยาลัยทง-อึย เนื่องจากเป็นหนึ่งในมหาวิทยาลัยไม่กี่แห่งที่มีทีมฟันดาบ

 เหรียญรางวัล 

 โอลิมปิก 
 ปี สถานที่ รายการ อันดับ2021 โตเกียว, ประเทศญี่ปุ่น เซเบอร์ทีมชาย1

 ชิงแชมป์โลก 
 ปี สถานที่ รายการ อันดับ2017 ไลพ์ซิช, ประเทศเยอรมนี เซเบอร์ทีมชาย12018 อู๋ซี, ประเทศจีน เซเบอร์ชายเดี่ยว32018 อู๋ซี, ประเทศจีน เซเบอร์ทีมชาย12019 บูดาเปสต์, ประเทศฮังการี เซเบอร์ทีมชาย1

 ผลงานการแสดง 
 รายการโทรทัศน์ 
 ปี ชื่อ เครือข่าย บทบาท หมายเหตุ  2021–ปัจจุบัน Let's Play Soccer JTBC สมาชิกนักแสดง ฤดูกาล 2
# อเล็กส์ เปาโนวิช
อเล็กส์ เปาโนวิช (เกิด 29 มิถุนายน พ.ศ. 2512) เป็นนักแสดงชาวแคนาดา เปาโนวิชมาจากวินนิเพก แมนิโทบา และ "นักสู้สามชั่วอายุคน" อยู่ในครอบครัวของเขา พ่อของเขามีเชื้อสายเซอร์เบีย และแม่ของเขามีเชื้อสายโครเอเชีย เขาเป็นแชมป์นักมวยจนกระทั่งได้รับบาดเจ็บที่ไหล่ เปาโนวิชเคยอยู่ในวงดนตรีร็อกก่อนที่เขาจะได้งานแสดงในการออดิชั่นครั้งแรกของเขา

เขาสนับสนุนสภากาชาด/การรณรงค์ต่อต้านการกลั่นแกล้ง ในขณะที่เขาเคยถูกรังแกตั้งแต่ยังเป็นเด็ก

 ผลงานการแสดง 

 ภาพยนตร์ 
 ปี เรื่อง บทบาท หมายเหตุ2002วิชมาสเตอร์: คำทำนายสำเร็จบริกวิดีโอ2002ไอสปายบ็อบ2004โชคดีเจ็ดเท่าแซคโค2007cm,,b'cm,,ujSy2008หัวใจแห่งมังกรทิม2009เพอซันนัลส์เอฟเฟกส์ทอม2009ไดรฟ์เวนทูคิล โทนี ลิงค์สวิดีโอ2010ทราสพาเรนซี ลินเดอร์2010บลัด: อะบัชเชอร์สเทล โทนี ลิงค์สวิดีโอ2010กวิโดซูเปอร์สตาร์: เดอะไรส์ออฟกวิโด ฮับส์ แคปปา
# อัลฟาอะคาเดมี
อัลฟาอะคาเดมี (Alpha Academy) เป็นทีมนักมวยปล้ำของ WWE ประกอบไปด้วย Chad Gable และ Otis ทั้งคู่เป็นเพื่อนซี้กันในชีวิตจริงมาอย่างยาวนาน โดยมิตรภาพของทั้งคู่มีอายุย้อนไปถึงปี 2011 ซึ่งพวกเขาได้ฝึกฝนเพื่อแข่งขันกีฬาโอลิมปิกด้วยกันที่โคโลราโดสปริงส์ ตอนนี้ทั้งสองเป็นเพื่อนบ้านบนถนนเดียวกัน

ผลงาน
 WWE
 WWE Raw Tag Team Championship (1 time)
# อำเภอมินามิอากิตะ
อำเภอมินามิอากิตะ  เป็นอำเภอตั้งอยู่ในจังหวัดอากิตะ ประเทศญี่ปุ่น มีประชากรประมาณ 24,553 คน และมีพื้นที่ 449.94 ตร.กม. (เดือนสิงหาคม ค.ศ. 2013) อำเภอนี้ครอบคลุมพื้นที่ทั้งหมดในโองะ และคาตางามิ บางส่วนของเมืองอากิตะเคยเป็นส่วนหนึ่งของอำเภอมินามิอากิตะ

เมืองและหมู่บ้าน
โกโจเมะ
ฮาจิโรงาตะ
อิกาวะ
โองาตะ